Na osnovu člana 471. Zakona o privrednim društvima ("Službeni glasnik RS", br.36/2011 i 99/2011, 83/2014, 5/2015), i člana 30 Statuta, Odbor direktora privrednog društva Gradina ad, na sednici održanoj dana 21.05.2015. godine daje SLEDEĆE

**PREPORUKA**

**za donošenje Odluke o raspolaganju imovine velike**

**vrednosti**

I Odbor direktora daje preporuku Skupštini akcionara Gradina ad da na redovnoj sednici zakazanoj za 25.06.2015. godine, donese Odluku o verifikaciji Odluke Odbora direktora br.26 od 04.02.2015.godine, I to :

“ Prodaje se magacin sa pravom korišćenja zemljišta koje se nalazi u Užicu u ulici Šarganska, postojeći na katastarskoj parceli br. 7750/1 KO Užice, upisan u list nepokretnosti br.12462 u površini od po zgradama objektima 101 m2 I zemljište uz zgradu – objekat 18a 58 m2 I to:

* Broj posebnog dela 1- pomoćna zgrada – magacin ekspoloziva, Pr
* Broj posebnog dela 2 – pomoćna zgrada – magacin eksploziva, Pr
* Broj posebnog dela 3- pomoćna zgrada – magacin eksploziva, pr
* Broj posebnog dela 4- pomoćna zgrada – magacin ekspoloziva, Pr
* Broj posebnog dela 5- pomoćna zgrada – magacin eksploziva, Pr

kao I magacin sa pravom korišćenja zemljišta koje se nalazi u Užicu u ulici Šarganska, postojeći na katastarskoj parceli 7750/2 KO Užice, upisan u listu nepokretnosti 12462 u površini od po zgradama objektima 44m2 I zemljište uz zgradu-objekat 21a 02m2 I to:

* Broj posebnog dela 1- pomoćna zgrada magacin eksploziva

Za ukupan iznos od 30.000 EUR.”

II Odbor direktora preporučuje Skupštini akcionara da istovremeno sa verifikacijom Odluke iz prethodnog stava, odobri Ugovor o kupoprodaji nepokretnosti solemnizovan od strane Osnovnog suda u Užicu pod posl.br.OPU : 229/2015.

***Obrazloženje***

Odbor direktora preporučuje Skupštini akcionara da izvrši verifikaciju Odluke br. 26 od 04.02.2015.godine, sa sadržinom kao u stavu I dispozitiva, ted a ujedno I odobri pravni posao - Ugovor o kupoprodaji nepokretnosti solemnizovan od strane Osnovnog suda u Užicu pod posl.br.OPU : 229/2015.

Odbor direktora daje navedenu preporuku sa razloga što se predmetni magacini već duže vreme ne koriste, da se isti ne mogu ni izdavati, te da Društvo ne ostvaruje nikakve poslovne prihode od ove imovine. Sa druge strane, Društvo ima obavezu održavanja ovih nepokretnosti, kao I sve prateće troškove.

Predmetni magacini su građeni I korišćeni za potrebe poslovanja Društva iz delatnosti koju Društvo već dugi niz godina ne obavlja, dok bi troškovi rekonstrukcije I prenamene bili necelishodni.

Imajući u vidu napred navedeno, Odbor direktora je mišljenja da je za Društvo najpovoljnije da predmetne nepokretnosti otuđi po napred navedenoj ceni.

**IZVEŠTAJ O USLOVIMA POSLA RASPOLAGANJA**

**IMOVINOM VELIKE VREDNOSTI DRUŠTVA**

Uslovi pravnog posla podrzumevaju kupoprodajnu cenu u visini od 30.00 evra u dinarskoj protivvrednosti na dan plaćanja, pri čemu obaveza plaćanja kupoprodajne cene dospeva u roku od 30 dana od dana zaključenja Ugovora.

Društvo po osnovu navedenog Ugovora, nema nikakvih dodatnih obaveza niti troškova.

PREDSEDNIK ODBORA DIREKTORA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mile Stevanović